CELEX: 32014R1169
Language: hu
Date: 2014-10-31 00:00:00
Title: A Bizottság 1169/2014/EU végrehajtási rendelete ( 2014. október 31. ) az egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről szóló 416/2014/EU végrehajtási rendelet módosításáról

31.10.2014   
            
            
               HU
            
            
               Az Európai Unió Hivatalos Lapja
            
            
               L 314/28
            
         A BIZOTTSÁG 1169/2014/EU VÉGREHAJTÁSI RENDELETE
   (2014. október 31.)
   az egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről szóló 416/2014/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a) és c) pontjára,
   mivel:
   
               (1)
            
            
               A 374/2014/EU európai parlamenti és tanácsi rendelet (2) kedvezményes vámok alkalmazását írja elő az Ukrajnából származó egyes áruk behozatalára vonatkozóan. Az említett rendelet 3. cikke értelmében a rendelet III. mellékletében felsorolt mezőgazdasági termékek az említett mellékletben meghatározott vámkontingensek keretein belül importálhatók az Unióba.
            
         
               (2)
            
            
               A 416/2014/EU bizottsági végrehajtási rendelet (3) a 2014. október 31-ig terjedő időszakra vámkontingenseket nyit meg az Ukrajnából származó egyes gabonafélék behozatalára vonatkozóan, valamint rendelkezik azok kezeléséről.
            
         
               (3)
            
            
               Az 1150/2014/EU európai parlamenti és tanácsi rendelet (4) módosította a 374/2014/EU rendeletet. A módosítás lényegében a 374/2014/EU rendelet alkalmazhatóságának 2015. december 31-ig való meghosszabbítására, valamint a 2015-ös évre vonatkozó vámkontingens-mennyiségek meghatározására irányul.
            
         
               (4)
            
            
               A 416/2014/EU végrehajtási rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 416/2014/EU végrehajtási rendelet módosítása
   A 416/2014/EU végrehajtási rendelet a következőképpen módosul:
   
               1.
            
            
               Az 1. cikk (1) bekezdésében a „2014. október 31-ig” szöveg helyébe a „2015. december 31-ig” szöveg lép.
            
         
               2.
            
            
               A 2. cikk (1) bekezdésének második albekezdése helyébe a következő szöveg lép:
               „A behozatali engedély iránti kérelmeket minden héten legkésőbb pénteken, brüsszeli idő szerint 13 óráig kell benyújtani a tagállamok illetékes hatóságaihoz. Nem nyújtható be kérelem az alábbi időpontokat követően:
               
                           a)
                        
                        
                           2014-re vonatkozóan 2014. december 12. péntek, brüsszeli idő szerint 13 óra;
                        
                     
                           b)
                        
                        
                           2015-re vonatkozóan 2015. december 11. péntek, brüsszeli idő szerint 13 óra.”
                        
                     
         
               3.
            
            
               A 3. cikk helyébe a következő szöveg lép:
               „3. cikk
               A behozatali engedélyek érvényessége
               A behozatali engedély érvényességének időtartama a 376/2008/EK rendelet 22. cikke (2) bekezdésének megfelelően a kibocsátás tényleges napján veszi kezdetét, és az e napot követő második hónap végéig tart. Ugyanakkor ez az érvényességi időtartam a 2014-es évre vonatkozóan legkésőbb 2014. december 31-én, a 2015-ös évre vonatkozóan pedig legkésőbb 2015. december 31-én lejár.”
            
         
               4.
            
            
               A melléklet helyébe az e rendelet mellékletében szereplő szöveg lép.
            
         2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2014. november 2-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 31-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 347., 2013.12.20., 671. o.
   
   
      (2)  Az Európai Parlament és a Tanács 2014. április 16-i 374/2014/EU rendelete az Ukrajnából származó árukra vonatkozó vámok csökkentéséről vagy eltörléséről (HL L 118., 2014.4.22., 1. o.).
   
      (3)  A Bizottság 2014. április 23-i 416/2014/EU végrehajtási rendelete egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről (HL L 121.,2014.4.24., 53. o.).
   
      (4)  Az Európai Parlament és a Tanács 2014. október 29-i 1150/2014/EU rendelete az Ukrajnából származó árukra vonatkozó vámok csökkentéséről vagy eltörléséről szóló 374/2014/EU rendelet módosításáról (HL L 313., 2014.10.31., 1. o.).
   
      MELLÉKLET
      
         
            „MELLÉKLET
            A Kombinált Nómenklatúra értelmezésére vonatkozó szabályok sérelme nélkül az Árumegnevezés oszlop tartalma csupán tájékoztató jellegű, mivel e melléklettel összefüggésben a kedvezményes feltételek alkalmazhatóságát a KN-kód alkalmazási tartománya határozza meg. Az »ex« megjelölésű KN-kódok esetében a kedvezményes rendszer alkalmazhatóságát a KN-kód és a megfelelő árumegnevezés együttesen határozza meg.
            
                        Tételszám
                     
                     
                        KN-kód
                     
                     
                        Árumegnevezés
                     
                     
                        Időszak
                     
                     
                        Mennyiség tonnában
                     
                  
                        09.4306
                     
                     
                        1001 99 (00)
                     
                     
                        tönköly, közönséges búza és kétszeres, a vetőmag kivételével
                     
                     
                        2014-es év
                        2015-ös év
                     
                     
                        950 000
                        950 000
                     
                  
                        1101 00 (15-90)
                     
                     
                        búzaliszt közönséges búzából és tönkölyből, kétszeres liszt
                     
                  
                        1102 90 (90)
                     
                     
                        gabonaliszt a búzából, kétszeresből, rozsból, kukoricából, árpából, zabból vagy rizsből készült liszt kivételével
                     
                  
                        1103 11 (90)
                     
                     
                        durva őrlemény és dara közönséges búzából és tönkölyből
                     
                  
                        1103 20 (60)
                     
                     
                        búzalabdacs
                     
                  
                        09.4307
                     
                     
                        1003 90 (00)
                     
                     
                        árpa, a vetőmag kivételével
                     
                     
                        2014-es év
                        2015-ös év
                     
                     
                        250 000
                        250 000
                     
                  
                        1102 90 (10)
                     
                     
                        árpaliszt
                     
                  
                        ex 1103 20 (25)
                     
                     
                        árpalabdacs
                     
                  
                        09.4308
                     
                     
                        1005 90 (00)
                     
                     
                        kukorica, a vetőmag kivételével
                     
                     
                        2014-es év
                        2015-ös év
                     
                     
                        400 000
                        400 000”
                     
                  
                        1102 20 (10-90)
                     
                     
                        kukoricaliszt
                     
                  
                        1103 13 (10-90)
                     
                     
                        durva őrlemény és dara kukoricából
                     
                  
                        1103 20 (40)
                     
                     
                        kukoricalabdacs
                     
                  
                        1104 23 (40-98)
                     
                     
                        megmunkált kukorica